กระทู้ถามที่ ๐๐๘ ร.

วุฒิสภา

๖ มีนาคม ๒๕๖๓

เรื่อง ความคืบหน้าในการขับเคลื่อนการจัดตั้งสถาบันมวยไทยแห่งชาติ รวมทั้งปัญหาหรืออุปสรรคที่เกี่ยวข้องกับการจัดตั้งสถาบันมวยไทยแห่งชาติ

กราบเรียน ประธานวุฒิสภา

ข้าพเจ้าขอตั้งกระทู้ถาม ถามรัฐมนตรีว่าการกระทรวงการท่องเที่ยวและกีฬา ดังต่อไปนี้

กีฬามวยไทย ซึ่งเป็นวัฒนธรรมและภูมิปัญญาทางการกีฬาอันล้ำค่าของชาติที่แสดงออกถึงเอกลักษณ์ด้านการต่อสู้ประจำชาติมีประวัติศาสตร์ที่ยาวนาน มีจารึกประเพณีและพิธีกรรมที่สร้างสรรค์จิตใจ เป็นกิจกรรมกีฬาที่ช่วยเรื่องการออกกำลังกายเพื่อสุขภาพ ปัจจุบันกีฬามวยไทยจัดเป็น Soft Power ของประเทศที่ได้รับความสนใจจากทั่วโลกและสามารถต่อยอดให้เกิดคุณค่าและมูลค่าทางเศรษฐกิจและสังคมของประเทศไทยได้ ประกอบกับคณะกรรมการกีฬาวุฒิสภาได้เล็งเห็นความสำคัญและความเคารพของกีฬามวยไทย จึงได้เสนอกลไกที่จะช่วยผลักดันให้กีฬามวยไทยมีมาตรฐานและเกิดการพัฒนาอย่างยั่งยืนต่อไปในอนาคต คือ การจัดตั้งสถาบันมวยไทยแห่งชาติซึ่งคณะกรรมการกีฬาวุฒิสภาได้จัดทำรายงานการพิจารณาศึกษา เรื่อง “แนวทางการจัดตั้งสถาบันมวยไทยแห่งชาติ” โดยเสนอแนะให้ปรับเปลี่ยนฐานะจากสำนักงานคณะกรรมการกีฬามวยเป็นสถาบันมวยไทยแห่งชาติและเป็นหน่วยงานในกำกับของกระทรวงการท่องเที่ยวและกีฬา และเสนอต่อที่ประชุมวุฒิสภาพิจารณาแล้วมีเห็นชอบกับรายงานดังกล่าว จากนั้นได้เสนอไปยังคณะรัฐมนตรีเมื่อวันที่ ๗ มิถุนายน ๒๕๖๕ และคณะรัฐมนตรีได้มีมติเมื่อวันที่ ๒๐ กันยายน ๒๕๖๕ รับทราบผลการพิจารณารายงานการพิจารณาศึกษา ต่อมาที่ประชุมคณะรัฐมนตรีได้มีข้อสั่งการให้กระทรวงการท่องเที่ยวและกีฬารับเรื่องไปดำเนินการ ซึ่งกระทรวงฯ ได้มอบหมายให้การกีฬาแห่งประเทศไทยนำไปดำเนินการ หลังจากนั้นคณะกรรมการกีฬาวุฒิสภาได้ติดตามความคืบหน้าผลการดำเนินการในเรื่องดังกล่าวอีกจำนวน ๓ ครั้ง กล่าวคือ เมื่อวันที่ ๒๖ พฤศจิกายน ๒๕๖๕ วันที่ ๑๗ มกราคม ๒๕bon และวันที่ ๒๑ เมษายน ๒๕bon ซึ่งสรุปข้อมูลได้ว่า การกีฬาแห่งประเทศไทยได้มีประกาศข้อบังคับการกีฬาแห่งประเทศไทยว่าด้วยการจัดแบ่งส่วนงานและการบริหารงานของการกีฬาแห่งประเทศไทย พ.ศ. ๒๕bon กำหนดให้มีหน่วยงานสถาบันมวยไทยแห่งชาติ โดยมีฐานะเป็นหน่วยงานระดับกองที่อยู่ภายใต้โครงสร้างของสำนักงานคณะกรรมการกีฬามวย และเมื่อวันที่

๒๖ ธันวาคม ๒๕๖๖ สำนักงานคณะกรรมการการกีฬามวยได้จัดทำข้อมูลการศึกษาวิเคราะห์ผลงาน
การจัดตั้งโครงสร้างสถาบันมวยไทยแห่งชาติ โดยมีมหาวิทยาลัยบูรพาเป็นที่ปรึกษาโครงการ
จึงขอเรียนถามว่า

\- กระทรวงการท่องเที่ยวและกีฬามีการขับเคลื่อนการจัดตั้งสถาบันมวยไทยแห่งชาติ
ให้เป็นไปตามแนวทางที่คณะกรรมการการกีฬา วุฒิสภา เสนอต่อที่ประชุมวุฒิสภา และได้รับ
ความเห็นชอบให้ส่งคณะรัฐมนตรีหรือไม่ อย่างไร รวมทั้งปัญหาหรืออุปสรรคที่เกี่ยวข้องกับเรื่อง
ดังกล่าว (ถ้ามี)

ขอให้ตอบในราชกิจจานุเบกษา

ขอแสดงความนับถืออย่างยิ่ง
พลเอก สุรเชษฐ์ ชัยวงศ์
สมาชิกวุฒิสภา

คำตอบกระทู้ถามที่ ๐๐๘ ร.

ของ พลเอก สุรเชษฐ์ ชัยวงศ์ สมาชิกวุฒิสภา
เรื่อง ความคืบหน้าในการขับเคลื่อนการจัดตั้งสถาบันมวยไทยแห่งชาติ รวมทั้งปัญหาหรืออุปสรรค
ที่เกี่ยวข้องกับการจัดตั้งสถาบันมวยไทยแห่งชาติ

ข้าพเจ้า นายเสริมศักดิ์ พงษ์พานิช รัฐมนตรีว่าการกระทรวงการท่องเที่ยวและกีฬา
ข้าพเจ้าขอตอบกระทู้ถามของท่านสมาชิกผู้มีเกียรติ ดังนี้

คำตอบ
กระทรวงการท่องเที่ยวและกีฬา ขอเรียนว่า กระทรวงการท่องเที่ยวและกีฬา โดยการกีฬา
แห่งประเทศไทย ได้มีการขับเคลื่อนการจัดตั้งสถาบันมวยไทยแห่งชาติ โดยมีรายละเอียดดังต่อไปนี้

๑. ระยะแรก ปรับโครงสร้างสำนักงานคณะกรรมการกีฬามวย เพิ่ม กองสถาบันมวยไทย
แห่งชาติ (ระดับ ๘)

๒. ระยะที่ ๒ ยกระดับสถานะบันมวยไทยแห่งชาติเป็นหน่วยงานภายใต้การกำกับของการกีฬา
แห่งประเทศไทย/หน่วยงานระดับ ๙ - ๑๐

๓. ระยะที่ ๓ ตามมติคณะกรรมการนโยบายการกีฬาแห่งชาติ ครั้งที่ ๑/๒๕๖๖
ให้แยกออกมาเป็นองค์กรอิสระภายใต้กระทรวงการท่องเที่ยวและกีฬา

สถาบันมวยไทยแห่งชาติ เสนอกฎหมายพัฒนา สร้างมาตรฐาน สร้างสรรค์ วางรากฐาน
และร่วมมือ ซึ่งได้กำหนดบทบาทหน้าที่ไว้วางนี้

๑. การกำหนดมาตรฐานมวยไทยให้เป็นมาตรฐานเดียวกันทั่วโลก

๒. ศูนย์กลางการเรียนรู้ วิจัยและพัฒนา จัดการองค์ความรู้ รวมถึงส่งเสริมธุรกิจ
อุตสาหกรรมกีฬามวย

๓. ดำเนินการอบรม พลิตบุคลากร ให้การรับรองมาตรฐาน และเผยแพร่องค์ความรู้
สู่สาธารณะ

๔. ดำเนินการส่งเสริมสนับสนุน อุบรักษ์ และเผยแพร่กีฬามวยไทยในระดับสากล

๕. เป็นหน่วยงานกลางในการประสานงานระหว่างองค์กรกีฬามวย ทั้งในและต่างประเทศ
รวมถึงเป็นหน่วยงานหลักในการสร้างภาพลักษณ์และสนับสนุน Brand มวยไทยของประเทศไทย

ในการนี้ กระทรวงการท่องเที่ยวและกีฬา โดยการกีฬาแห่งประเทศไทยได้ทำการศึกษาเพิ่มเติม เรื่อง การบริหารจัดการ การดำเนินงานด้านต่าง ๆ ผลกระทบ และปัญหาอุปสรรคโดยมีรายละเอียดดังนี้

แนวคิดการจัดตั้ง
สร้างความร่วมมือจาก ๓ ภาคส่วน ประกอบด้วย หน่วยงานภาครัฐ หากย้ายออกจากธุรกิจ และภาคประชาสังคม เพื่อยกระดับสำนักงานคณะกรรมการกีฬามวยให้เป็นองค์กรกลางที่จะประสาน

ความร่วมมือทั้ง ๓ ภาคส่วน เพื่อหาวิธีการที่เหมาะสมในการทำงาน อาศัยอำนาจตามมาตรา ๙ (๑)
แห่งพระราชบัญญัติกีฬามวย พ.ศ. ๒๕๔๒ และพระราชบัญญัติการกีฬาแห่งประเทศไทย พ.ศ. ๒๕๕๘
ในการดำเนินงาน

### รูปแบบลักษณะการจัดตั้ง

๑. เป็นสถาบันทางวิชาการที่มีบทบาทในการศึกษาค้นคว้า วิจัยและพัฒนา องค์ความรู้มวยไทย

๒. มีเป้าหมายเพื่อยกระดับสมรรถนะวิชาชีพมวยไทยทั่วระบบ

๓. เป็นหน่วยงานกลางการบริหารจัดการ วางแผนกลยุทธ์เพื่อพัฒนาด้านมวยไทย

๔. เป็นผู้กำหนดมาตรฐานและรับรองมาตรฐานมวยไทย รวมถึงเป็นแหล่งผลิตบุคลากร
หลักสูตร

๕. เป็นศูนย์กลางในการประสานงานกีฬามวยไทย

### พันธกิจ

๑. สร้างความร่วมมือระหว่างองค์กรทั้งในและต่างประเทศ และดำเนินการในการเป็น
ศูนย์กลางด้านวิชาการ

๒. เสริมสร้างให้การดำเนินงานขององค์กรกีฬามวยไทยในประเทศให้มีความเข้มแข็ง
และมีมาตรฐาน รวมถึงการสร้างให้มวยไทยเป็นที่ยอมรับในระดับสากล

๓. พัฒนาและยกระดับมาตรฐานกีฬามวยไทยในทุกมิติ

๔. ส่งเสริมพัฒนากีฬามวยไทย ในด้านของอุตสาหกรรมกีฬา การท่องเที่ยวเชิงกีฬา
และสร้างมูลค่าเพิ่มให้กับมวยไทย

๕. สนับสนุน ส่งเสริมด้านวิชาการวิจัย จัดทำองค์ความรู้ ต่อยอดสู่นวัตกรรม รวมถึง
เผยแพร่ผลงาน

ทั้งนี้ เมื่อมีการจัดตั้งสถาบันมวยไทยแห่งชาติจะเกิดประโยชน์ต่อประเทศชาติดังต่อไปนี้

๑. เกิดการส่งเสริม พัฒนากีฬามวยไทยอย่างเป็นระบบในทุกมิติ ทั้งด้านกฎหมาย
และระบบมาตรฐานกีฬามวยไทย จนเกิดเป็นอุตสาหกรรมกีฬา และการท่องเที่ยวเชิงกีฬา ที่สร้างอาชีพ
สร้างรายได้ให้ชุมชน และเศรษฐกิจชาติ

๒. เกิดการยอมรับ ความเชื่อมั่น เป็นกีฬามาตรฐานสากล จากองค์กรกีฬามวยไทยทั้งใน
และต่างประเทศ ส่งผลต่อการขับเคลื่อนกีฬามวยไทยไปสู่โอลิมปิก และระบบนักพาอาชีพโลก

ปัจจุบัน สำนักงานคณะกรรมการกีฬามวย อยู่ระหว่างดำเนินการจ้างที่ปรึกษาเพื่อศึกษาและ
จัดทำค่างาน พร้อมคุณสมบัติของตำแหน่งที่จำเป็นของสถาบันมวยไทยแห่งชาติ อย่างไรก็ตาม
สำนักงานคณะกรรมการกีฬามวย การกีฬาแห่งประเทศไทย ยังคงเดินหน้าส่งเสริมสนับสนุนกีฬามวยไทย
ไปอย่างต่อเนื่อง ควบคู่ไปพร้อมกันก่อนการจัดตั้งสถาบันมวยไทยแห่งชาติที่จะเกิดขึ้นด้วยกลไก
มาตรฐาน